CELEX: 62015CN0066
Language: el
Date: 2015-02-12 00:00:00
Title: Υπόθεση C-66/15: Προσφυγή της 12ης Φεβρουαρίου 2015 — Ευρωπαϊκή Επιτροπή κατά Ελληνικής Δημοκρατίας

27.4.2015   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 138/38
            
         Προσφυγή της 12ης Φεβρουαρίου 2015 — Ευρωπαϊκή Επιτροπή κατά Ελληνικής Δημοκρατίας
   (Υπόθεση C-66/15)
   (2015/C 138/52)
   Γλώσσα διαδικασίας: η ελληνική
   
      Διάδικοι
   
   
      Προσφεύγουσα: Ευρωπαϊκή Επιτροπή (εκπρόσωποι: M. Wasmeier και Δ. Τριανταφύλλου)
   
      Καθής: Ελληνική Δημοκρατία
   
      Αιτήματα:
   
   
               —
            
            
               Να αναγνωριστεί ότι η Ελληνική Δημοκρατία, εισπράττοντας ολόκληρο το ποσό του τέλους ταξινόμησης κατά την ταξινόμηση οχήματος μισθωμένου ή χρησιμοποιημένου με χρηματοδοτική μίσθωση από πελάτη που είναι κάτοικος Ελλάδας από προμηθευτή εγκατεστημένο σε άλλο κράτος μέλος, χωρίς να λαμβάνονται υπόψη η διάρκεια της σύμβασης χρηματοδοτικής μίσθωσης ή της σύμβασης ενοικίασης και η διάρκεια χρήσης του εν λόγω οχήματος στο εθνικό έδαφος της Ελλάδος, παραβαίνει τις υποχρεώσεις της βάσει των άρθρων 56 έως 62 της ΣΛΕΕ σχετικά με την ελεύθερη παροχή υπηρεσιών.
            
         
               —
            
            
               Να καταδικαστεί η Ελληνική Δημοκρατία στα δικαστικά έξοδα.
            
         
      Ισχυρισμοί και κύρια επιχειρήματα
   
   Η Ελληνική Δημοκρατία, επιβάλλοντας το σύνολο του τέλους ταξινόμησης για την ταξινόμηση από προμηθευτή εγκατεστημένο σε άλλο κράτος μέλος οχημάτων που μισθώνονται ή χρησιμοποιούνται στο πλαίσιο χρηματοδοτικής μίσθωσης από κατοίκους της Ελλάδας, χωρίς να λαμβάνεται υπόψη η διάρκεια της (χρηματοδοτικής) μισθώσεως και της χρήσεως στο ελληνικό έδαφος, παρέβη τις υποχρεώσεις της από τα άρθρα 56-62 ΣΛΕΕ.
   Η επιβολή του συνόλου του τέλους ταξινόμησης είναι δυσανάλογη και εμποδίζει την ελεύθερη κυκλοφορία των υπηρεσιών (βλ. τη νομολογία του Δικαστηρίου στις υποθέσεις Cura Anglagen, C-451/99, Coevering, C-242/05, Ilhan, C-42/08, VAV Autovermietung GmbH, C-91/10).